अधिकारियों ने कहा जल्द बनेगी डिजाइन और ड्राइंग
दमोह शहर का प्रस्तावित सॉलिड वेस्ट मैनेजमेंट प्लांट के स्थल हथनी का जायजा लेने के लिए सुबह अधिकारी पहुंचे। उन्होंने आरक्षित जमीन पर प्लांट स्थापित करने को लेकर ड्राइंग और डिजाइन तैयार की। 15 से 20 दिन में अधिकारी अपनी रिपोर्ट तैयार करके मप्र शासन के अधिकारियों को सुपुर्द करेंगे। जिसके बाद प्लांट स्थापित करने को लेकर प्लानिंग की जाएगी।
इससे पहले अहमदाबाद की अनुबंधित कंपनी के डायरेक्टर जय पाडलिया, कंसल्टेंट रवि श्रीवास्तव, सीएमओ सुधीर सिंह सहित उपयंत्री सुशील अग्रवाल, सभापति वंदना नितिन चाैरसिया हथनी पहुंचे। यहां पर जमीन का मुआयना किया गया। सीएमओ श्री सिंह ने बताया कि मप्र शासन ने दमोह की 9 नगरपालिका और परिषदों को जोड़कर एक कलस्टर बनाया गया है। इन सभी का कचरा हथना के पास 20 एकड़ के आरक्षित भूमि पर एकत्रित किया जाएगा। जहां पर प्लांट स्थापित करके वेस्ट कचरा का प्रबंधन किया जाएगा। श्री सिंह ने बताया कि इसके शुरू होने से शहर को गंदगी से राहत मिलेगी।
इसको दो फेज में बनाया जाना है और पहले फेज का काम फाइनल होने वाला है और आने वाले कुछ दिनों में फाइनल हो जाएगा। उन्होंने बताया कि 15 दिन में सॉलिड वेस्ट मैनेजमेंट प्लांट की प्रोजेक्ट तैयार हो जाएगा। उन्होंने बताया कि प्लांट शुरू होने के बाद शहर से एकत्र किए कूड़े से आरडीएफ, आर्गेनिक फर्टिलाइजर और खाद तैयार किया जाएगा। उन्होंने बताया कि 20 एकड़ जगह कलेक्टर के माध्यम से प्राप्त हाे गई है।
प्रस्ताव बनाकर शासन को भेजा जाएगा
कंपनी के डायरेक्टर जय पाड़लिया ने बताया कि अभी जगह पर प्लांट स्थापित करने के लिए ड्राइंग और डिजाइन तैयार होगी। इसके बाद उसका प्रस्ताव बनाकर शासन को भेजा जाएगा। सीएमओ ने बताया कि प्लांट चालू होने पर हटा बाइसपास पर डाला जाने वाला कचरा बंद हो जाएगा। रिंग रोड के पास एक सब स्टेशन का निर्माण किया जाएगा, ताकि कचरा परिवहन करने में किसी तरह की परेशानी न जाए।
दमोह। हथनी के पास टंचिग ग्राउंड का निरीक्षण करने पहुंचे अधिकारी।
निरीक्षण
hin_Deva hin_Deva hin_Deva hin_Deva hin_Deva hin_Deva hin_Deva hin_Deva